Diari Oficial de la Generalitat Valenciana


Sumari del DOGV 7506, del 16-04-2015 (2015/3133)

Notificació de la sentència dictada en el procediment de divorci contenciós número 1502/2014.
---------------------------------------------------------------------------------------------

### Dades del document

Número de DOGV
:   7506

Data del DOGV
:   16-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3133


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 1502/2014. [2015/3133]  
En el procediment de divorci contenciós que es tramita en este Jutjat de Primera Instància número 6 d'Elx amb el número 1502/2014, a instàncies de Gema Espinosa Perea contra Luis Rodrigo Astudillo Castillo, s'ha dictat sentència la dispositiva de la qual, literalment, és la següent:  
  
«Estimar parcialment la demanda presentada pel procurador Jesús Ezequiel Pérez Campos, en nom i representació de Gema Espinosa Perea, contra Luis Rodrigo Astudillo Castillo, per la qual cosa:  
1. Es declara la dissolució per divorci del matrimoni format entre Gema Espinosa Perea i Luis Rodrigo Astudillo Castillo, amb els efectes legals inherents, i s'aproven les mesures definitives següents:  
1.1. L'exercici de la pàtria potestat sobre els menors J.A. i A.P. serà exclusiu per la mare, Gema Espinosa Perea. L'exercici exclusiu de la pàtria potestat implica l'adopció per la mare de totes les decisions rellevants que afecten els seus fills, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars a realitzar; l'autorització de qualsevol intervenció quirúrgica, tractament mèdic no banal o tractament psicològic, tant si comporta algun gasto com si està cobert pel sistema públic de sanitat o per alguna assegurança privada, sempre que no siga prou el mer consentiment del menor; la realització o no d'un acte religiós o social rellevant, així com el mode de dur-ho a terme, sense que respecte d'això tinga prioritat el progenitor amb qui es trobaren les menors en el moment de ser realitzat; el canvi de domicili; i l'autorització per a l'eixida del territori nacional.  
  
1.2. S'atorga a Gema Espinosa Perea el règim de convivència amb els seus fills menors.  
1.3. No s'establix cap règim de relacions en favor del progenitor no convivent, Luis Rodrigo Astudillo Castillo.  
1.4. Luis Rodrigo Astudillo Castillo haurà de satisfer, des de la data de presentació de la demanda (mensualitat 09.2014) i amb caràcter mensual (dotze mensualitats anuals), en concepte de gastos ordinaris d'atenció als seus fills J. A. i A.P., la quantitat de 150 euros per cada un d'ells, que haurà d'ingressar en el compte que designe la mare per anticipat i dins dels cinc primers dies de cada mes (a tals efectes la part actora haurà d'aportar número de compte per mitjà d'un escrit remés al jutjat).   
  
L'anterior import haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o organisme que el substituïsca en un futur; esta actualització es produirà de manera automàtica, sense necessitat de requeriment previ, i considerant com a data inicial per a l'actualització, el mes i any en què es fixa, i com a data final, el mateix mes de l'any en què s'actualitza. L'opció ?vol actualitzar una renda?- de la pàgina web de l'Institut Nacional d'Estadística permet este càlcul.   
  
L'impagament de la contribució als gastos d'atenció podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la mitat dels gastos extraordinaris de les seues filles.  
2. Queda dissolt el règim econòmic matrimonial existent.  
3. S'atribuïx l'ús de la vivenda familiar situat al carrer Costera Encarnelles, número 2, 2n, esquerra, de Crevillent, a Gema Espinosa Perea.  
4. No es condemna a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que haurà d'interposar-se, si és el cas, davant d'este mateix jutjat en el termini dels 20 dies següents a la seua notificació (art. 455 i 458 LEC).  
L'admissió del recurs exigix, que en interposar-lo, s'haja consignat la quantitat de 50 euros en el compte de depòsits i consignacions d'este Jutjat (compte del Banco Santander número 0706 0000 02 1502 14). També es pot realitzar la consignació per mitjà de transferència al número de compte 0049 3569 92 7899094617, amb indicació en el caseller d'observacions el número 0706 0000 02 1502 14. Queden eximits de la constitució del depòsit per a recórrer aquells que tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder Judicial).  
Esta és la meua sentència, que pronuncie, mane i firme.»  
  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana, per a portar a efecte la diligència de notificació.  
  
Elx, 7 d'abril 2015.- El secretari judicial: Francisco Javier García Navarro.